Lucketz Swartbooi

Lucketz Swartbooi (født 6. februar 1966 i Rehoboth i Sørvest-Afrika) er en namibisk tidligere friidrettsutøver som vant sølvmedalje i maraton under VM 1993 i Stuttgart. I Boston i 1994 løp han sitt raskeste maraton, på tiden 2:09:08. 

 Bakgrunn 
I mars 1990 løsrev Namibia seg fra Sør-Afrika. Etter uavhengigheten var Swartbooi glad for å kunne forlate den sørafrikanske hæren, men ikke like fornøyd med å være uten jobb, dette var årsaken til at han begynte med løping. Etter to-tre uker med knallhard trening, fikk han tredjeplass i sitt første maratonløp med tiden 2:32. Han var kjent for sin aggressive løpestil, hvor han tok teten fra start. Som «frontløper» opplevde han ofte at han ikke klarte å stå distansen fullt ut. Da han tok sølvmedalje på maraton under VM i 1993, ledet han hele løpet inntil Mark Plaatjes passerte han en kilometer før mål.

I 2005 fikk Swartbooi en offentlig advarsel etter en positiv test på prednisolon.
 Referanser 

 Eksterne lenker 


Kategori:Namibiske maratonløpere
Kategori:Deltakere for Namibia under Sommer-OL 1996
Kategori:Friidrettsutøvere under Sommer-OL 1996
Kategori:Fødsler i 1966
Kategori:Personer fra Hardap